Per Eivind Skeid

Per Eivind Skeid (født 7. desember 1950) er en norsk næringslivsleder, tidligere politisk aktivist i ml-bevegelsen. I en periode på 1970-tallet satt han i ledelsen i Rød Ungdom.Bjørgulv Braanen: Norges rikeste. Klassekampen, 25. september 2004. (Besøkt 28. november 2011). 

Skeid arbeidet på slutten av 1970-tallet og på 1980-tallet som jernarbeider ved Christiania Spigerverk, der han også hadde tillitsverv i bedriftsklubben. 

Han var en nær venn av Rød Ungdom-profiler som Helge Øgrim, Erling Maartmann-Moe og Kjell Arild Nilsen, en gruppering som brøt med AKP(m-l) tidlig på 1980-tallet.Helge Øgrim i samtale med Hans Petter Sjøli: Dissident (m-l), Samtiden nr. 2 2006, side 126 (Besøkt 28. november 2011)

Etter at Skeid hadde forlatt parti- og fagforeningspolitikken gikk han inn i rollen som næringslivsleder, og rykket i 2004 inn på Kapitals liste over Norges rikeste. Han inntok da en 342. plass på lista, registrert med en formue på 235 millioner kroner – takket være virksomhet med import av rør og radiatorer til VVS-bransjen.Bjørgulv Braanen: Norges rikeste. Klassekampen, 25. september 2004. (Besøkt 28. november 2011)

Skeid har eller har hatt posisjonene som daglig leder og styreleder i Lyngson Group AS, Mobile Shelter Systems, Shelter Development AS, Nexgen AS, Grevik Vann og Avløp Sa, Telehandel AS og Fagerstrand Eiendom AS. Han har vært daglig leder i Gambei AS, kontaktperson og styreleder i Grevik Vann og Avløp AS, samt styreleder i Lyngson AS, i Falkenborg Eiendom AS og Falkenborg Utvikling AS. I Gambei AS har han vært styremedlem, og i Kippis AS varamedlem.Proff.no (Besøkt 28. november 2011) 

 Referanser 

Kategori:Norske næringslivsledere
Kategori:Fødsler i 1950